open-index/open-wikipedia-markdown huggingface dataset:
Laika

[thumb|right|Isang [Romania|Rumanong selyo mula 1959 kasama si Laika (ang kapsyon ay nakasulat na "Si Laika, unang manlalakbay sa kosmos")]]
Si **Laika** (1954 &ndash; 3 Nobyembre 1957), ay isang babaeng asong *husky* at kosmonota, at ang unang hayop na umorbit (umikot) sa Daigdig. Ang layunin ng pagpapadal ng isang aso sa kalawakan ay ang upang makapangalap ng dato hinggil sa magiging asal ng mga organismong nabubuhay sa kapaligiran ng kalawakan. Ibinunsod si Laika habang nasa loob ng satelayt na Sputnik 2 noong Nobyembre 3, 1957. Ang Sputnik 2 ay hindi idinisenyong makabalik sa Daigdig. Namatay si Laika habang ang Sputnik 2 ay umoorbit sa paligid ng Daigdig pagkaraang maubos na ang panustos na oksiheno para sa kaniya. Ang impormasyong nakuha magmula sa paglipad na ito sa kalawakan ay humantong sa pagkakatuklas ng mga radyasyong solar (ng araw) at kosmiko.

## Mga sanggunian
Kategorya:Paglipad sa kalawakan
Kategorya:Mga asong Europeo
Kategorya:Mga aso
Kategorya:Eksplorasyong pang-kalawakan
Toreng PAGCOR

Ang **Tore ng PAGCOR** (Ingles: *PAGCOR Tower*) ay matatagpuan malapit sa Look ng Maynila sa Maynila, Pilipinas. Ang  Tore  ay binuo bilang mataas na gusali  sa taas na  665 metro o 2,182 talampakan (at maging bahagi ng ang Bagong Nayong Pilipino-Entertainment City Manila, na tatawaging *world-class casino* tulad sa *Las Vegas* at Makaw,  ito ay binubuo ng resort, hotel at amusement park sa unang yugto. Ang ikalawang bahagi ay isama ang dalawang retiradong mga nayon at entertainment center. Magsisimula ang tower ng konstruksiyon sa 2009, at naging pangalawang pinakamataas na istruktura sa mundo matapos ang Burj Dubai  sa Dubai.

## Mga sanggunian
## Mga kawing na panlabas
*Opisyal na websayt ng PAGCOR 

Kategorya:Mga tore sa Pilipinas
Kategorya:Maynila
Bundok ng Sinai

, na nagpapakita ng Bundok ng Sinai.]]
Ang **Bundok ng Sinai** (Ingles: *Mount Sinai*,  '** o  **'; Arabeng Ehipsiyo: '''**, literal na "Bundok ni Moises" o "Bundok Moises";  **'), na nakikilala rin bilang **Bundok Horeb**, ay isang bundok sa Tangway ng Sinai sa Ehipto na tradisyunal at pinaka tinatanggap na kinikilalang Pambibliyang Bundok ng Sinai. Subalit, mayroong mga pag-aangking ginawa ng ilang mga manunulat na katulad nina Bob Cornuke, Ron Wyatt at Lennart Moller, na naniniwalang ang totoong lokasyon ng Bundok ng Sinai ay ang Jabal al-Lawz sa Saudi Arabia. Ang panghuli ay nabanggit nang maraming mga ulit sa Aklat ng Exodus sa Torah, sa Bibliya, at sa Quran. Ayon sa kaugaliang Hudyo, Kristiyano at Islamiko, ang pambibliyang Bundok ng Sinai ay ang lugar kung saan natanggap ni Moises ang Sampung mga Utos ng Diyos.

## Heograpiya 
Ang Bundok ng Sinai ay isang bundok na mayroong taas na  na malapit sa Santa Katerina sa rehiyon ng Sinai. Katabi ito ng Bundok ng Santa Katerina (na mayroong  , ang pinakamataas na tuktok sa Ehipto). Sa lahat ng mga gilid, ito ay napapaligiran ng mas matataas na mga tuktok ng saklaw ng kabundukan.

## Mga sanggunian
Kategorya:Bundok
Kategorya:Mga pook sa Bibliya
Kategorya:Heograpiya ng Ehipto
Nadine Heredia

[thumb|right|200px|Ang nahalal na [Pangulo ng Peru na si Ollanta Humala na katabi ang kaniyang asawang si Nadine Heredia.]]
Si **Nadine Heredia Alarcón de Humala** (ipinanganak sa Lima, Peru noong 25 Mayo 1976) ay ang Unang Ginang ng Peru, sapagkat siya ang asawa ng Pangulo ng Republika ng Peru. Mayroon silang tatlong mga anak na lalaki: sina Illary, Nayra at Samín. Isa siya samg naging kasamang tagapagtatag ng Partido Nacionalista Peruano.

## Talambuhay 
Si Nadine Heredia de Humala ay nagmula sa isang mag-anak na ayacuchana ng lalawigan ng Páucar del Sara Sara. Ang ina ni Ollanta Humala na si Elena Tasso Heredia ay pinsan ng kaniyang manugang na babaeng si Nadine. May mga taong nagsasabi na si Nadine ay tiyahing makalawa ng kaniyang asawang si Ollanta Humala.

Nagtapos ng pag-aaral na pangsekundarya si Heredia mula sa Kolehiyo ng María de las Mercedes; pagkatapos ay nag-aral siya sa Pamantasan ng Lima upang kuhanin ang kursong Agham ng Komunikasyon. at pagkaraan ay nakamit niya ang kaniyang pagka-Master sa Sosyolohiya.

Noong 1996, nakilala ni Nadine si Ollanta Humala noong ang huli ay isang opisyal ng hukbo. Pagkalipas ng tatlong mga taon, nagpakasal ang dalawa ang nagkaroon sila ng tatlong mga anak na lalaki.

Si Heredia ay isang tagapagtatag na kasapi ng Partido Nacionalista Peruano (Gana Perú), kung saan si Ollanta Humala na kaniyang asawa ay naging pangulo ng partido at, sa dalawang pagkakataon, ay naging kandidato para sa pagkapangulo ng Peru.

## Mga sanggunian 
## Mga kawing na panlabas 
* Opisyal na pahina ng pangangampanya ni Ollanta Humala 
* Opisyal na pahina ng Partido Nacionalista Peruano 

Kategorya:Mga tao mula sa Lima, Peru
Kategorya:Mga Unang Ginang ng Peru
Kategorya:Mga Katoliko
Kategorya:Mga Katoliko mula sa Peru
Kategorya:Mga nagtapos ng pag-aaral mula sa Pamantasan ng Lima
Kategorya:Mga Unang Ginoo at mga Unang Ginang
Hekatonkheires

ng maraming banta ng kaguluhang manggawa sa Kapital sa isang cartoon na pampolitika, 1890]]
Ang mga **Hecatonchires**, o **Hekatonkheires** (; Sinaunang Griyego:   "Mga May Isang Daang Kamay", Latinisado *Centimani*) ang mga pigura sa sinaunang yugto ng Mitolohiyang Griyego na mga tatlong higante ng hindi kapani-paniwalang lakas at kabangisan na lumagpas sa lahat ng mga Titan na kanilang tinulungang patalsikin. Ang kanilang pangalan ay hinango mula sa Sinaunang Griyegong  (*hekaton*; "isang daan") at  (*kheir*; "kamay"), "ang bawat isa sa kanila ay isang daang mga kamay at limampung mga ulo" (*Bibliotheca*). Ang *Theogony* (624, 639, 714, 734–35) ni Hesiod ay nag-ulat na ang tatlong mga Hekatonkheires ang naging mga bantay ng mga bakuran ng Tartarus. 

Kategorya:Mga higanteng Griyego
Kategorya:Mitolohiyang Griyego
Kategorya:Supling ni Gaia
Kategorya:Mga maalamat na Griyegong nilalang
Rahula

Si **Rāhula** (ipinanganak noong *c.* 534 BC) ay ang nag-iisang anak na lalaki ni Siddhartha Gautama (sa wikang Pāli: *Siddhattha Gotama*), na lumaong nakilala bilang ang Buddha, at ng kaniyang asawang si Prinsesa Yasodharā. Ang mga pagsasalaysay ng kaniyang buhay ay nagkakaiba-iba sa ilang partikular na mga kayugtuan, kabilang na ang ibinigay sa Kanong Pali.

Kategorya:Budismo
Kategorya:Mga tao sa Budismo
Mga Sahon

Sa kasalukuyang kapanahunan, ang **mga Sakson** o **mga taong Sakson**, tinatawag ding **mga Sahon** o **mga taong Sahon** (Ingles: mga *Saxon* o *Saxon people*; Kastila: *sajón* na nagiging *sajones* kapag maramihan) ay kabahagi ng mga taong Aleman, na ang pangunahing mga pook ng kanilang mga pamayanan ay nasa mga Estado ng Alemanya ng Schleswig-Holstein, Pang-ibabang Saksoniya, Westphalia, at hilagang-silangang bahagi ng Netherlands (Drenthe, Groningen, Twente, at Achterhoek).

Unang tinalakay ng Sinaunang Griyegong heograpo na si Jean Julien na ang pre-Kristiyanong (bago dumating ang Kristiyanismo) pook ng mga taong Sakson ay unang sumasaklaw sa pook na bahagya pang nasa hilagang-kanluran, na mayroong mga bahagi ng timog ng tangway ng Jutland, Matandang Saksoniya at maliliit na mga bahagi ng silangang Netherlands. Noong ika-5 daantaon AD, ang mga taong Sakson ay kabahagi ng mga taong lumusob sa Romano-Britanikong lalawigan ng Britannia, na naging dahilan ng pagkakabuo ng mga Angglo-Sakson.

Bago dumating ang Kristiyanisasyon, ang mga Sakson ay mayroong katutubong Hermanikong paganismo. Pagkaraang maganap ang Kristiyanisasyon, ang mga bahagi ng relihiyong ito ay nananatili pa rin sa kasalukuyan sa mga tao na nagmula mula sa mga Sakson.

Ang salitang "Saxon" ay ipinapalagay na nagmula sa salitang *seax*, na nangangahulugang "mga kutsilyong mayroong talim sa isang gilid". Naniniwala si Carlomagno, at ang iba pang mga taong nag-aaral ng kasaysayan, na ang mga Sakson ay mahihilig sa pakikidigma at magagalitin. Ang pangalan ng Alemanya sa mga wikang Pinlades at Estonyano ay *Saksa*, na nagmula sa mga *Saxon*.

## Mga kawing na panlabas 
* James Grout: *Saxon Advent*. Kabahagi ng *Encyclopædia Romana*
* Mga Sakson at mga Briton

Kategorya:Mga Aleman
Kategorya:Sinaunang Roma
Kategorya:Kasaysayan ng Kapuluang Britaniko
Paglipad sa kalawakan

Ang **paglipad sa kalawakan** (Ingles: *spaceflight*) ay ang kaganapan ng pagpapalipad ng isang kuwitis papunta sa kalangitan. Ang layunin at tungkulin ng isang paglipad sa kalawakan ay ang upang makapaglakbay nang matagumpay ang isang kuwitis na lumalagos sa kalawakan. Maaaring isagawa ang pagpapalipad sa kalawakan na mayroong sakay na mga tao o walang lulang mga tao. Ang mga halimbawa ng mga misyon ng paglipad sa kalawakan na mayroong sakay na mga tao ay ang programang Soyuz ng Rusya, programa ng sasakyang pang-alangaang (*space shuttle program*) ng Estados Unidos, at ang Pandaigdigang Himpilang Pangkalawakan. Ang mga halimbawa naman ng mga pagpapalipad sa kalawakan na walang nakalulang mga tao ay ang pagpapadala sa kalawakan ng mga pangsiyasat na pangkalawakan at satelayt (na umoorbit sa paligid ng Mundo). Ang mga ito ay umaandar o nagsasagawa ng mga tungkulin sa pamamagitan ng kontrol na telerobotiko o maaaring kumikilos nang mag-isa at sa sarili nilang kusa.

Ang paglipad sa kalawakan ay ginagamit para sa panggagalugad ng kalawakan, katulad ng mga misyong may tao na papunta sa buwan ng Mundo o mga misyong walang tao na papunta sa mga planetang nasa sistemang solar. Maaari ring gamitin ang paglipad sa kalawakan para sa turismo at mga telekomunikasyong ginagamitan ng mga satelayt. Nagsisimula ang isang paglipad sa kalawakan sa pamamagitan ng isang paglulunsad ng isang kuwitis, na nagbibigay ng sapat na lakas o enerhiya upang malabanan ang puwersa ng grabidad ng Mundo. Nagbibigay din ito ng tulin, upang makaalis mula sa atmospera ng Mundo. Kapag nasa kalawakan na ang kuwitis, pinagmamasdan ang galaw ng kuwitis at pinag-aaralan ng mga siyentipikong nasa Mundo. Mayroong ilang mga kuwitis na nananatili na lamang sa kalawakan, mayroong ilang nawawasak kapag muling pumasok sa atmospera ng Mundo, habang ang iba naman ay maaaring tumama sa ibang mga planeta.
Espartaco

ng Paris, Pransiya.]]
Si **Spartacus**, **Espartaco**, o **Espartako** (, ''''; ) (ipinanganak noong sirka 120 BCE – namatay noong sirka 70 BCE, noong pagwawakas ng Ikatlong Digmaang Pang-alipin), ayon sa mga manunulat ng mga kasaysayan ng Sinaunang Roma, ay isang aliping gladyador na naging pinuno ng isang hindi naging matagumpay na panghihimagsik ng mga alipin laban sa Republika ng Roma.

## Mga sanggunian
Kategorya:Mga sinaunang Romano
Kategorya:Mga alipin
Kategorya:Ipinanganak noong 120 BCE
Kategorya:Namatay noong 70 BCE
Coeus

Sa Mitolohiyang Griyego, si **Coeus** (Sinaunang Griyego: Κοῖος, Koios) ang isa sa mga Titano na mga higanteng anak na lalake at babae nina Uranus at Gaia. Ang kanyang katumbas tulang Latin ay Polus na pagkakatawan ng aksis na pangkalawakn na pinag-iikotan ng mga kalangitan. Tulad ng ibang mga Titano, hindi siya gumampan ng isang aktibong bahagi sa relihiyong Griyego. 

Kategorya:Mga Titan
Kategorya:Mga Griyegong diyos
Iapetus (mitolohiya)

Sa Mitolohiyang Griyego, si **Iapetus** o **Iapetos** o **Japetus** (Sinaunang Griyego: Ἰαπετός) ay isang Titan na anak nina Uranus at Gaia. Siya ang ama sa isang Oceanid na nagngangalang Clymene o Asia nina Atlas, Prometheus, Epimetheus, at Menoetius.

Kategorya:Mga Griyegong diyos
Kategorya:Mga Titan
Mudra

bronze sculpture of the Hindu god Nataraja (Shiva) posing various mudras]]
Ang isang **mudrā** (; Sanskrit: मुद्रा "selyo", "marka", o "galaw"; Tibetan. ཕྱག་རྒྱ་, chakgya) ay isang simboliko o ritwal na galaw sa Hinduismo at Budismo. Bagaman ang ilang mga mudrā ay kinasasangkutan ng buong katawan, ang karamihan ay isinasagawa ng mga kamay at mga daliri. Ang mudrā ay isang espiritwal na galaw at isang selyong enerhitiko ng autentisidad na ginagamit sa ikonograpiya at kasanayang espiritwal ng mga relihyong Indian at mga tradisyon ng Dharma at Taoismo. Ang isang daan at walong mga mudra ang ginagamit sa mga regular na tantrikong ritwal.

Sa yoga, ang mga mudrā ay ginagamit kasabay ng pranayama(na mga yogikong ehersisyong paghinga) na pangakalahatan habang nakaupo sa isang oosturang Padmasana, Sukhasana o Vajrasana upang pukawin ang iba't ibang mga bahagi ng katawan na nasasangkot sa paghinga at upang apektuhan ang padaloy ng prana sa katawan.
## Mga sanggunian
Kategorya:Hinduismo
Kategorya:Mga ritwal na Budista
Kategorya:Vajrayana
Kategorya:Mga pamamaraang Yoga
Tethys (mitolohiya)

Sa Mitolohiyang Griyego, si **Tetis** o **Tethys** (Sinaunang Griyego: Τηθύς) ay isang Titanesa na anak na babae nina Uranus at Gaia. Siya ay hinihimok at sa klasikong tulang Griyego ngunit hindi pinapipitaganan sa isang kulto. Siya ay parehong ang kapatid at asawa ni Oceanus. Siya ang ina ng pangunahing mga ilog ng mundong alam ng mga Griyego gaya ng Nilo, Alpheus, Maeander at mga 3,000 mga anak na babaeng tiantawag na mga Oceanid. Siya ay itinuturing na pagkakatawan ng mga katubigan ng mundo at nakikitang kontraparte ni Thalassa na pagkakatawan ng dagat.
 

Kategorya:Mga Griyegong diyos
Kategorya:Mga Titan
Khalil Ramos

Si **Khalil Ramos** ay isang aktor-singer. Siya ay nag-audition sa Pilipinas Got Talent at nag-3rd placer siya.

## Mga sanggunian
## Mga Panlabas na Kawing 
* 
* Khalil Ramos sa Instagram

Kategorya:Ipinanganak noong 1996
Kaurian:Mga artista
Kaurian:Mga artista mula sa Pilipinas
Kategorya:Mga mang-aawit mula sa Pilipinas
Kategorya:Mga Pilipino
Kategorya:Star Records
Mara (demonyo)

(isang ikonikong representasyon: si Buddha ay sinisimbolo lamang ng kanyang trono), ika-2 siglo, Amaravati, India.]]
Si **Mara** (Sa Sanskrit rin ay *Māra*; Tibetan Wylie: *bdud*; ) sa Budismo ang demonyo na tumukso kay Gautama Buddha sa pamamagitan ng pang-aakit sa kanya ng pangitain ng mga magagandang babae na ayon sa iba't ibang mga alamat ay kadalasang sinasabing ang mga anak na babae ni Mara. Sa Kosmolohiyang Budista, si Mara ay kumakatawan sa mga hindi malusog na udyok, kawalang kasanayan, ang "kamatayan" ng buhay espiritwal. Siya ay manunukso na gumugulo sa mga taong magsanay ng buhay espiritwal sa pamamagitan ng paggawa sa makamundo na nakakabighani o ang mga negatibo ay tila positibo. Gayunpaman, sa mga maagang eskwelang Budista, sa halip na isang demonyo si Mara ay halos makapangyarihan sa lahat na Panginoon ng Kasamaan at tumuturing na mas panggulo. 

Sa tradisyonal na Budismo, ang mga apat na kahulugan ng salitang "mara" ay ibinigay: 
*Klesa-mara, o Mara bilang pagkakatawan ng lahat ng mga walang kasanayang emosyon. 
*Mrtyu-mara, o Mara bilang kamatayan sa kahulugan ng walang tigil na ikot ng kapangakan at kamatayan.
*Skandha-mara, o Mara bilang metapora ng kabuuan ng may kondisyong pag-iral. 
*Devaputra-mara, o Mara na anak na lalake ng isang deva(diyos) na si Mara bilang isang obhektibong umiiral na nilalang sa halip na isang metapora. 
Ang maagang Budismo ay kumikilala sa parehong isang literal at sikolohikal na interpretasyon ng Mara. Si Mara ay inilalarawan bilang isang entidad na mayroon isang literal na pag-iral gaya ng iba't ibang mga diyos ng panteon na Vediko na ipinapakitang umiiral sa paligid ni Buddha. Siya ay inilalarawan rin bilang pangunahing isang pwersang sikolohikal na isang metapora para sa iba't ibang mga proseso ng pagdududa at tukso na humahadlang sa kasanayang espiritwal. Ang "pagsalangsalang ni Buddha kay Mara" ay isang karaniwang pose ng mga iskultura ni Buddha. Si Buddha ay ipinapakita na may kaliwang kamay sa kanyang kandungan, ang palma ay nakaharap pataas at ang kanyang kanang kamay sa kanyang kanang tuhod. Ang mga daliri sa kanyang kanang kamay ay humihipoi sa mundo upang tawagin ang mundo bilang saksi sa kanyang pagsalangsang kay Mara at pagkakamit ng kaliwanagan. Ang posturang ito ay tinuturing ring "humihipo sa mundong" mudra. 
## Mga sanggunian
Kategorya:Mga demonyo sa Budismo
Hyperion (mitolohiya)

Si **Hyperion** (Griyego: Ὑπερίων, "Ang Isang Mataas") ang isa sa mga 12 Titano ng Mitolohiyang Griyego na kalaunang pinalitan ng Labindalawang mga Olimpiyano. Siya ang anak nina Gaia at Ouranus. Siya ay isa ring panginoon ng liwanat at Titano ng silangan. 

Kategorya:Mga Griyegong diyos
Kategorya:Mga Titan
Tethys (paglilinaw)

Ang **Tethys** o **Tetis** ay maaaring tumukoy sa mga sumusunod:

*Tethys (mitolohiya), isang pigura sa mitolohiya
*Tethys (buwan), isang buwan ng Saturno
*Karagatang Tethys, isang karagatang sa dating panahon
Sic O'Clock News

Ang '''Sic O'Clock News''' ay isang dating programng pang-komedya ng IBC-13 mula 1987 hanggang 1990.

## Mga nagsiganap
* Jimmy Fabregas as Sonny Esguerra (1987-1990)
* Ces Quesada as Lilian Polly Catubusan Labaybay (1987-1990)
* Hero Bautista (1988)
* Rene Requiestas (1987-1989)
* Junix Inocian (1988)
* Lou Veloso (1988)
* Manny Castañeda
* Joji Isla
* Wilson Go
* Jon Achaval
* Ching Arellano
* Pen Medina
* Errol Dionisio
* Celeste Bueno
* Dina Padilla
* Khryss Adalia
* Nonoy Oplas (1989-1990)
* Nonie Buencamino (1989-1990)
* Domeng Landicho (1989-1990)

## See also
* Tala ng mga nakaraang palabas ng Intercontinental Broadcasting Corporation

## References
Kategorya:Intercontinental Broadcasting Corporation
Kategorya:1990 sa Pilipinas
Bundok Olympus

Ang **Bundok Olympus** ( na tinranslitera ring **Olympos** at sa mga mapang Griyego bilang **Oros Olympos** ang pinakamataas na bundok sa Gresya na matatagpuan sa sakaw ng Olympus sa hangganan sa pagitan ng Thessaly at Macedonia, mga 100 kilometro(62&nbsp;mi) mula sa Thessaloniki na pinakamalaking siyudad ng Gesya. Ang Bundok Olympus ay may mga 52 tuktok. Ang pinakamataas na tuktok nitong *Mytikas* na nangangahulugang "ilong" ay may taas na 2,917 metro (9,570&nbsp;ft).
## Mga sanggunian
Kategorya:Mitolohiyang Griyego
Kategorya:Mga bundok ng Gresya
Enrique II ng Pransiya

right|thumb|200px|Si Henry II ng Pransiya.
Si **Enrique II ng Pransiya**, **Henry II ng Pransiya**, o **Henri II ng Pransiya** (Pranses: *Henri II de France*) (31 Marso 1519&nbsp;– 10 Hulyo 1559) ay naging isang Hari ng Pransiya at isang kasapi sa Kabahayan ng Valois. Kinoronahan siya bilang hari sa Rheims, Pransiya, noong 25 Hulyo 1547. Ipinanganak siya sa Saint-Germain-en-Laye, Pransiya noong 1519. Ang mga magulang niya ay sina Francis I ng Pransiya at Claude ng Pransiya.

## Pag-aasawa 
Ikinasal si Henry kay Catherine ng Medici noong 28 Oktubre 1533 noong siya ay nasa edad na 14 pa lamang. Ang kanilang mga naging anak ay sina:
* Francis II ng Pransiya
* Elizabeth ng Valois
* Charles IX ng Pransiya
* Henry III ng Pransiya
* Margaret ng Valois
Hindi mahal ni Henry si Catherine ng Medici. Inuubos niya ang karamihan sa kaniyang panahon sa piling ng kaniyang kabit na tinatawag bilang Diane de Poitiers.

## Kamatayan 
Namatay si Henry noong 1559 pagkaraan ng isang aksidente sa paghuhusta (*jousting*). Inilibing siya sa Basilika ng Saint Denis. Ang pumalit sa kaniya bilang hari ay si Francis II ng Pransiya.

Kategorya:Ipinanganak noong 1519
Kategorya:Namatay noong 1559
Kategorya:Mga monarka ng Pransiya
Kategorya:Sambahayan ng Valois
Rhinoceros ni Dürer

Ang ***Ang Rhinoceros*** o ***Ang Rinosero***, na nakikilala rin bilang ***Rhinoceros ni Dürer*** o ***Rinosero ni Dürer*** ay isang larawang iginuhit ng tagapag-imprentang si Albrecht Dürer na naglalarawan ng hayop na rinosero.

Kategorya:Sining
Kategorya:Mga dibuho
Rabies

Ang **rabies**, **lyssavirus** o **rabis** (mula sa , "kaululan" o "kabaliwan") ay isang karamdamang sanhi ng birus na nagdurulot ng ensipalitis sa mga hayop na maiinit ang dugo. Ang sakit na ito ay soonotiko, na nangangahulugang maaari itong mailipat magmula sa isang espesye papunta sa iba pa, katulad ng pagkahawa mula sa mga aso papunta sa mga tao, na pangkaraniwang sa pamamagitan ng isang kagat na nagmula sa isang hayop na naimpeksiyon. Ang birus ng rabies ay nakakaimpeksiyon ng sistema ng nerbiyos, na sa panghuli ay nakapagsasanhi ng karamdaman sa utak at kamatayan. 

## Sipnosis
Naglalakbay ang birus ng rabies papunta sa utak sa pamamagitan ng pagsunod sa mga nerbiyong periperal. Ang panahon ng inkubasyon (panahon ng paglimlim) ng sakit ay karaniwang mangilan-ngilang mga buwan sa mga tao, na nakasalalay sa layo na dapat lakbayin ng birus upang marating ang sentro ng sistemang nerbiyos. Kapag umabot na ang birus ng rabies sa sentral na sistemang nerbiyos at nagsimula nang makita ang mga sintomas, ang impeksiyon ay talagang hindi na malulunasan at karaniwang nakamamatay sa loob ng ilang mga araw.

### Mga sintomas
Ang mga sintomas sa maagang yugto ng rabies ay kinabibilangan ng *malaise*, sakit ng ulo at lagnat, na sumusulong sa pagkakaroon ng matinding hapdi, mga galaw na marahas, hindi mapigilang kasiglahan, panlulumo (depresyon), at hidropobya (pagkatakot sa tubig). Bilang panghuli, ang pasyente ay maaaring makaranas ng mga panahon ng mania at letarhiya (katamlayan), na pagdaka ay humahantong sa *coma*. Ang pangunahing sanhi ng kamatayan ay ang kakulangang panghininga. Ang World Rabies Day ay ipinagdiriwang taon-taon tuwing Setyembre 28.

## Mga sanggunian 
Kategorya:Virus
Kategorya:Sakit
Kategorya:Nakakahawang sakit
Kategorya:Mga sakit ng aso
Kategorya:Mga sakit ng pusa
Kategorya:Mga sakit ng paniki
Emperador Xianfeng

thumb|right|Si Xianfeng, ang ika-9 na Emperador ng Tsina.
Si **Emperador Xianfeng** o **Emperador Hsien-feng** (, pinyin: *Xiánfēngdì*;  17 Hulyo 183122 Agosto 1861), ipinanganak bilang **Aisin-Gioro I Ju** (o **Yizhu**), ay ang ika-9 na Emperador ng Tsina ng Dinastiyang Qing (Dinastiyang Ching), at ang pampitong emperador ng Qing na namuno sa Tsina, magmula 1850 hanggang 1861.

## Mag-anak at maagang bahagi ng buhay
Si Yizhu (I Ju) ay ipinanganak noong 1831 sa Kompleks ng Palasyong Pangtag-init ng Imperyo, 8 mga kilometro sa hilaga-kanluran ng mga pader ng Beijing. Siya ang pang-apat na anak na lalaki ni Emperador Daoguang. Ang kaniyang ina ay si Imperyal na Konsorteng Quan (全貴妃), ng angkang Niuhuru (Manchu), at tinatawag ding Emperatris Xiaoquancheng (孝全成皇后) (partikular na noong mamatay) dahil naging Emperatris siya noong 1834. Si Yizhu ay mayroong reputasyon na may kakayahan sa panitikan at pangangasiwa na nalampasan ang kakayahan ng karamihan sa kaniyang mga kapatid na lalaki, na nakapagpahanga sa kaniyang amang si Emperador Daoguang na, dahil ganoon si Yizhu, ay nagpasyang gawin siyang kahalili nito bilang emperador.

Kategorya:Ipinanganak noong 1831
Kategorya:Namatay noong 1861
Kategorya:Mga emperador ng Dinastiyang Qing
Kategorya:Mga monarkang Intsik noong ika-19 na daantaon
Kategorya:Mga emperador mula sa Beijing
Enrique III

Ang **Enrique III**, na katumbas ng **Henry III** at **Henri III**, ay maaaring tumukoy kina:

*Enrique III ng Pransiya
*Enrique ng Navarre
Babuyan

, 1911]]

Ang **babuyan** ay ang lugar kung saan pinapalaki at pinapaanak ang mga domestikong baboy bilang ganado (mga hayop na inaalagaan, kinakatay at ipinabibili), at isa itong sangay ng paghahayupan. Pangunahing inaalagaan ang mga baboy para sa pagkain (e.g. karne ng baboy, tosino, gamon) at balat.

Palasunod ang mga baboy sa maraming iba't ibang istilo ng pag-aalaga: masinsinang komersyal na mga yunit,  komersyal na pangangalakal ng di-nakakulong na baboy, o malawak na pag-aalaga (pinapahintulot na gumala-gala sa isang nayon, bayan o lungsod, o nakatali sa isang payak na panirahan o kinukulong sa labas ng bahay ng may-ari). Sa kasaysayan, ipinapanatili ang mga domestikong baboy sa maliit na bilang at malapit na naiuugnay sa tirahan ng may-ari, o sa parehong nayon o bayan. Pinapahalagaan sila bilang isang napagkukunan ng karne at taba, at ang kanilang kakayahang palitan sa karne at pataba ang hindi nakakain na pagkain, at kadalasang pinapakain ng mga tira-tira ng sambahayanan kapag pinapanatili sa bahay sa bukid. Inaalagaan ang mga baboy upang itapon ang mga basura ng munisipyo sa malakihan.

Sa lahat ng mga anyo ng pag-aalaga ng baboy na ginagawa, ang masinsinang pag-aalaga ang pinakapopular, dahil sa potensyal nitong mag-alaga ng malaking bilang ng baboy sa isang matipid na paraan. Sa mauunlad na mga bansa, mayroon ang mga kural ng komersyal na pag-aalaga ng libu-libong baboy sa mga gusaling kinokontrol ang klima. Isang tanyag na uri ng ganado o *livestock* ang mga baboy, na may higit sa isang bilyong baboy ang kinakatay bawat taon sa buong mundo, na 100 milyon dito ay sa Estados Unidos. Ginagamit ang karamihan sa mga baboy para sa pagkain ng tao subalit nagbibigay din ito ng balat, taba at ibang materyal para gamitin sa pananamit, sangkap sa prinosesong pagkain, pampaganda, at gamot.
## Mga sanggunian
Kategorya:Paghahayupan
Hiawatha

[thumb|right|Isang estatwa ni Hiawatha, na nililok sa [marmol ni Augustus Saint-Gaudens.]]
Si **Hiawatha**, na nakikilala rin bilang **Ayenwatha**, **Aiionwatha**, o '''Haiëñ'wa'tha''' (sa Onondaga) ay isang maalamat na Amerikanong Katutubong pinuno at kasamang tagapagtatag ng kumpederasyang Iroquois. Alinsunod sa napiling bersiyon ng salaysay, si Hiawatha ay namuhay noong ika-16 na daantaon at siya ang pinuno ng mga Onondaga o kaya ng mga Mohawk.

Si Hiawatha ay isang tagasunod ni Dakilang Tagagawa ng Kapayapaan, isang pinunong propeta at espirituwal, na nagmungkahi ng pag-iisa ng mga taong Iroquois, na nagsasalu-salo ng magkakahalintulad na mga wika. Si Hiawatha, na isang may kasanayan at may karismang mananalumpati, na nakatulong sa paghikayat sa mga Seneca, Cayuga, Onondaga, Oneida, at mga Mohawk, na tanggapin ang pananaw ng Dakilang Tagagawa ng Kapayapaan at magsama-sama sila upang maging Limang mga Bansa (Limang mga Nasyon) ng kumpederasyang Iroquois. Sa pagdaka, sumanib sa Kumpederasya ang Tuscarora upang Ikaanim na Bansa (Ikaanim na Nasyon).

## Mga sanggunian
Kategorya:Mga katutubong Amerikano
Kategorya:Mga pinuno
Nicos Anastasiades

Si **Nicos Anastasiades** (; ipinanganak noong 27 Setyembre 1946) ay isang Tsipriyotang Griyegong politiko na pinuno ng makananang partidong pampulikang DISY (ang *Democratic Rally*) ang nahalal ng pangulo ng Republika ng Tsipre.

Noong halalang parlamentaryo ng 22 Mayo 2011, nagwagi ang Democratic Rally ng 20 mga upuan, na mas mahigit kaysa sa iba pang mga partido subalit hindi isang mayoriya ng Kapulungan ng mga Kinatawang binubuo ng 56 na mga kasapi. Siya ang opisyal na kandidato para sa halalang pampangulo ng 2013. Sa halalang pampangulo noong 24 Pebrero 2013, nanalo si Nicos Anastasiades na mayroong 57.48% ng mga boto.

## Mga sanggunian
Kategorya:Mga Tsipriyotang Griyego
Kategorya:Mga Pangulo ng Tsipre
Heruli

Ang  **Heruli** (na mayroong iba't ibang pagbabaybay sa Latin at sa Griyego) ay isang Silanganing Hermanikong tribo na nandayuhan magmula sa Iskandinabya papunta sa Itim na Dagat noong ika-3 daantaon. Kabahagi sila ng sunud-sunod na mga pagsalakay na isinagawa ng mga pangkat na Gothiko sa Kabalkanan at Gresya magmula noong dekada ng 250.

Noong 267, na kapiling ang mga Goth, nilusob nila ang Bisantiyum, Isparta at Atenas. Nagapi sila ng mga Romano noong 269 na malapit sa Naissus (pangkasalukuyang Niš sa Serbia ng makabagong panahon). Noong ika-4 na daantaon, nalupig sila ng mga Ostrogoth at pagdaka ay nalupig naman ng mga Hun. Nakalaya sila magmula sa mga Hun pagkaraan ng Labanan sa Nedao noong 454, at naglunsad ng sarili nilang kaharian at sumali kay Odoacer, ang komandante ng mga tropang *foederati* ng Imperyo na nagpatanggal sa tungkulin kay Emperador Romulus Augustus ng Kanluraning Imperyong Romano noong 476 AD. Noong 508, natalo sila ng mga Lombard at naiulat na nagbalik sa Iskandinabya. Ang kanilang pangalan ay may kaugnayan sa *earl* (tingnan ang *erilaz*) at marahil ay isang pamagat na pangkarangalan sa militar.

Kategorya:Mga tribong Hermaniko
Kategorya:Kasaysayan ng Europa
Kategorya:Mga sinaunang taong Hermaniko
Kategorya:Mga taong Hermaniko
Kategorya:Mga pangkat etniko sa Europa
Kategorya:Kasaysayan ng mga taong Hermaniko
Kategorya:Heruli
Pabrika

[thumb|250px|Pabrika ng [Volkswagen sa Wolfsburg, Alemanya]]
Ang **pabrika** o **pagawaan** (Ingles: *factory*, *manufactory*, *manufacturing plant*) ay isang pook na pang-industriya, na karaniwang binubuo ng mga gusali at mga makinarya, o mas karaniwang isang kompleks o kasalimuotan na binubuo ng ilang mga gusali, kung saan ang mga manggagawa ay nagmamanupaktura ng mga kalakal o nagpapaandar ng mga makina na nagpuproseso ng isang produkto upang maging iba pang produkto o mga bagay na maaaring ipagbili. Sa madaling salita, ang pabrika ay isang gusali na ginagamit ng mga kompanya upang makagawa ng iba't ibang mga bagay. Sa karaniwan, ang mga bagay na nililikha ng maramihan sa loob ng mga pabrika. Nangangahulugan ito na ang mga bagay na magkakapareho ay maaaring buuin sa loob ng maiksing panahon.

Kategorya:Mga gusali at estruktura
Kategorya:Negosyo
Kaharian ng Hejaz

Ang **Kaharian ng Hejaz** ay dating isang estado sa rehiyon ng Hejaz na pinamunuan ng mag-anak na Hashemite. Naging malaya ito mula sa natitibag nang Imperyong Ottomano bilang resulta ng Unang Digmaang Pandaigdig nang ang Sharif ng Mecca ay nakipagkasundo sa mga Britaniko na ang populasyong Arabe ay susulsulan at uudyuking mag-aklas laban sa mga Turko bilang kapalit ng isang nagkakaisang bansang Arabo. Noong 1916, ipinahayag ng Sharif ng Mecca ang sarili niya bilang Hari ng Hejaz habang ang kaniyang Hukbong Sharifiano ay nakilahok sa iba pang mga puwersang Arabo at sa Imperyo ng Britanya sa pagpapaalis ng mga Turko mula sa tangway ng Arabya.

Ang rehiyon ng Hejaz ay nagkaroon ng ilang mga imprastrukturang pang-estratehiya, partikular na ang daambakal ng Hejaz, na hindi pinaandar noong panahon ng digamaan dahil sa ginamit ito upang dagdagan ang mga hukbong Turko sa rehiyon.

Noong 1925, ang kaharian ay isinanib ng kanugnog na Kasultanan ng Nejd sa ilalim ng isang muling nabuhay na Sambahayan ng Saud, at pinagsanib upang maging ang Kaharian ng Nejd at Hejaz, na sa pagdaka ay makikilala bilang Saudi Arabia (Arabyang Saudi) sa pagsapit ng 1932.

## Mga hari ng Hejaz 
*Husain ibn Ali (10 Hunyo 1916 – 3 Oktubre 1924)
*Ali bin Hussein (3 Oktubre 1924 – 19 Disyembre 1925)

## Tingnan din 
*Sharif ng Mecca
*Hashemite
*Kasaysayan ng Saudi Arabia
*puntong Hejazi

## Mga sanggunian 
Kategorya:Mga dating bansa sa Gitnang Silangan
Kategorya:Mga dating monarkiya sa Asya
Kategorya:Mga dinastiyang Alid
Kategorya:Mga taong Hashemite
Kategorya:Kasaysayan ng Saudi Arabia
Kategorya:Mga estado at mga teritoryong itinatag noong 1916
Kategorya:Mga paglalansag noong 1925
DWBP-TV

Ang **DWAQ-DTV**, kanal 39, ay isang himpilan ng telebision na pagmamay-ari ng Sonshine Media Network International. Ang kanilang istudyo ay matatagpuan sa ACQ Tower, Sta. Rita Street corner Epifanio de los Santos Avenue, Guadalupe Nuevo, Lungsod ng Makati. at ang aming transmitter ay nasa Brgy. Sauyo, Novaliches, Lungsod ng Quezon.

## Kasaysayan
## Digital na Telebisyon
### Digital channels
UHF channel 40 (629.143&nbsp;MHz) 

## Websayt
Kategorya:Mga himpilan ng telebisyon sa Kalakhang Maynila
Halimaw ng dagat

Ang mga **halimaw ng dagat** ang mga nakatira sa dagat na mga nilalang na mitikal o maalamat na kadalasang pinaniniwalaang may malaking sukat. Ang mga halimaw na pandagat ay maaaring kumuha ng mga anyong gaya ng mga dragon ng dagat, mga serpente ng dagat o mga halimaw na may maraming braso. Ang mga ito ay maaaring maputik o makaliskis at kadalasang inilalarawang nagbabanta sa mga barko o bumubuga ng tubig.
## Mga maaalamat na halimawa ng dagat
]]
]]
* 
* Ang Aspidochelone na higanteng pagong o balyena na lumilitaw na isang isla at nagpapain sa mga mandaragat sa kanilang kapahamakan. 
* Capricorn, Babylonian na tubig kambing sa Zodiac.  
* Cetus
* Charybdis ni Homer na isang mahalimawa na alimpuyo na sumisipsip ng anumang malapit na barko 
* Cirein-cròin
* Coinchenn na sa buto nito ang Gae Bulg ay ginawa sa Mitolohiyang Seltiko
* The Devil Whale na sukdulang demonikong balyena na kasing laki ng isla 
* Hydra, Gresya
* Iku-Turso na isang uri ng kolosal na octopus o walrus.  
* Jörmungandr na serpenteng Norse Midgard.
* Kraken isang higanteng octopus, pusit o tulad ng alimangong nilalang.  
* Lotan na may pitong ulong serpenteng dagat o dragon ng mga mitong Ugaritiko. Siya ang alagang hayop ng diyos na si Yamm o aspeto ng mismong si Yamm. Siya ang katumbas sa Leviathan ng Bibliya. Ang Lotan ay lumalaban kay Baal Hadad na nagkakalat sa kanya. 
* Leviathan sa Bibliya. Ang Leviathan ay inilarawan sa Job 41:1-34. Sa Awit 74, ang Diyos ay sinasabing "nagputol ng mga ulo ng Leviathan sa mga piraso" bago ibigay ang laman nito sa mga tao ng ilang. Sa Awit 104, ang Diyos ay pinuri sa paggawa ng lahat ng mga bagay kabilang ang Leviathan. Ayon sa Isaias 27:1, "*Sa araw na yaon ay parurusahan ng Panginoon, ng kaniyang matigas at malaki at matibay na tabak ang leviatan na maliksing ahas, at ang leviatan na lumilikaw na ahas, at kaniyang papatayin ang buwaya na nasa dagat.*" Ayon sa mga skolar, ang Isa. 27:1 ay isang direktang sipi mula sa KTU 5.1.1 at 5.1.28 ng Lotan ng mitolohiyang Ugarit. 
* Makara
* Proteus
* Scylla ni Homer na may anim na ulo at labindalawang hitang serpentina na lumamon sa anim na lalake mula sa bawat barkong dumaan.   
* Mga Siren ni Homer
* Taniwha
* The Rainbow Fish
* Tiamat sa Mitolohiyang Babilonian
* Umibōzu
* Yacumama, Timog Amerika

## Tingnan din 
* Cetacea
* Pating

Kategorya:Mga mitikal na nilalang na pantubig
Kategorya:Mga cryptid ng dagat
Lagash

, Lagash was located near the shoreline of the gulf.]]
's inscribed Silver Vase (Louvre)]]
 of Lagash, diorite statue found at Girsu (Louvre)]]

Ang **Lagash** ay isang sinaunang siyudad na matatagpuan sa timog kanluran ng pagsasama ng Euphrates at Tigris at silangan ng Uruk mga  silangan ng modernong bayan ng Ash Shatrah. Ang Lagash ang isa sa pinakamatandang mga siyudad ng Sinaunang Malapit na Silangan. Ang sinaunang siyudad ng Surghul/Nina ay may layong mga  . Ang kalapit na Girsu, mga  hilagang kanluran ng Al-Hiba ang sentrong panrelihiyon ng estadong Lagash. Ang templo ng Lagash ang E-Ninnu na inalay sa diyos na si Ningirsu.

## Mga sanggunian
Kategorya:Mga siyudad ng Sumerya
Kategorya:Mga dating lugar sa Iraq
Ninurta

Si **Ninurta** (Nin Ur: Diyos ng Digmaan) sa mitolohiyang Sumerian at mitolohiyang Akkadian ang Diyos ng Lagash na kinilala kay Ningirsu. Sa mas matandang transliterasyon, ang pangalan ay isinaling Ninib at Ninip at sa maagang komentary ay minsang inilalarawan bilang isang diyos na araw. Sa Nippur, si Ninurta ay sinasamba bilang bahagi ng isang triad kabilang ang kanyang amang si Enlil at inang si Ninlil. Sa ibang mitolohiya, ang kanyang ina ay sinasabing ang diyos ng pag-aning si Ninhursag. Ang konsorte ni Ninurta ay si Ugallu sa Nippur at Bau kapag tinatawag siyang Ningirsu. Si Ninurta ay kadalasang lumilitaw na humahawak ng isang pana at palaso at isang karet na espada o isang mace na tinatawag na Sharu. Si Sharur ay may kakayahan sa pagsasalita sa Sumerian at maaring mag-anyong isang may pakpak na leon at maaaring kumakatawan bilang arketipo para sa kalaunang si Shedu. Sa isa pang alamat, si Ninurta ay nakipaglaban sa isang tulad ng ibong halimawa na si Imdugud (Akkadian: Anzû). Ang bersiyong Babilonian ay nagsasalaysay kung paanong ninakaw ng halimaw na si Anzû ang mga Tableta ng Tadhana mula kay Enlil. Ang Mga Tableta ng Tadhana ay pinaniniwalaang naglalaman ng mga detalye ng kapalaran at hinaharap. Pinaslang ni Ninurta ang bawat mga halimaw na kalaunang kinilala bilang mga "pinaslang na bayani"(Ang Mandirigmang Dragon, ang Punong Palmang Hari, Panginoon Saman-ana, ang halimaw na Bison, ang Sirena, ang may pitong-ulong ahas, ang may anim na ulong mabangis na kambing). Kanya silang ninakawan ng mga mahahalagang bagay gaya ng gypsum, malakas na kobre, at bangkang magilum. Kalaunan, si Anzû ay pinatay ni Ninurta na naghatid ng Tablet ng Tadhana sa kanyang amang si Enlil. 
Kategorya:Mga diyos na Mesopotamiano
Serpiyente

Ang **serpiyente** ay maaaring tumukoy sa:

*Ahas
*Serpente (Bibliya)
*Serpiyente (simbolismo)
*Ahas (zodiac)
*Serpiyente ng dagat
Imelda

Ang **Imelda** ay isang pangalang pambabae mula sa wikang Italian.

## Mga taong may pangalang Imelda
*Blessed Imelda Lambertini, isang Dominican novice noong ika-14 signo
*Alexandra Imelda Cecelia Ewan Burke, mang-aawit na Ingles
*Imelda Chiappa, road racing cyclist mula sa Italya
*Imelda Concepcion, aktres mula sa Pilipinas
*Imelda Fransisca, beauty queen mula sa Indonesia
*Imelda Gruber, luger mula sa Pilipinas
*Imelda Marcos, asawa ni Ferdinand Marcos na naging pangulo ng PIlipinas
*Imelda May, mang-aawit mula sa Irelad
*Imelda Papin, mang-aawit mula sa Pilipinas
*Dame Sheila Margaret Imelda Quinn, nars mula sa Britanya
*Imelda Mel Read, politiko mula sa Britanya
*Imelda Roche, negosyante mula sa Australia
*Imelda Staunton, aktres mula sa Britanya
*Imelda Wiguno, manlalaro ng badminton mula sa Indonesia
*tunay na pangalan ni Anne Crawford, aktres mula sa Britanya

## Tingnan din 
* Imelda (paglilinaw)
Ouroboros

, in the alchemical tract *Synosius* (1478).]]
Ang **Ouroboros** o **Uroborus** ay isang sinaunang simbolo na isang serpiyente o dragon na kumakain ng sarili nitong buntot. Ang Ouroboros ay kadalasang kumakatwan sa repleksibidad ng sarili o siklikalidad lalo na sa kahulugan ng isang bagay na patuloy na muling lumilikha ng sarili nito, ang walang hanggang pagbabalik at iba pang mga bagay na natatanto bilang mga siklo na nagpapasimulang bago sa sandaling matapos sila. Ito ay maaari ring kumatawan sa ideya ng primordial na pagkakaisang nauugnay sa isang bagay na umiiral o nagpapatuloy mula sa pagsimula na may pwersa o mga kalidad na hindi nito mapapawi. Ang Ouroboros ay mahalahs sa simbolismong relihiyoso at mitolohikal ngunit kadalasan ring ginagamit sa mga ilustrasyon pang-alkemiya kung saan ito sumisimbolo sa paikot na kalikasan ng opus ng alkikemiko. Ito ay kadalasang nauugnay sa Gnostisismo at Hermetisismo. Pinakahulugan ni Carl Jung ang Ourboros na may kahalagahang arketipal sa psyche ng tao. Ayon sa sikologong Jungian na si Erich Neumann, ito ay representasyon ng bago-ang-ego na "estadong bukang-liwayway" na kumakatawan sa hindi natatanging karanasang pagkasanggol  ng parehong sangkatauhan at ng indibidwal na bata. 
## Mga sanggunian
Kategorya:Mga maalamat na serpiyente
Kategorya:Mitolohiyang Griyego
Atake sa puso

Ang **atake sa puso** o **inparksiyong miyokardiyal** (Ingles: *heart attack*, *myocardial infarction*) ay inilalarawan bilang isang sakit sa puso na pangunahin ang pagkakaroon ng kakulangan ng dugo sa loob ng puso. Kapag kulang ang dugo sa puso, nakapagdurulot ito ng pagkamatay ng laman (masel) ng puso, na kapag malaking bahagi ng puso ang naapektuhan ay makapagsasanhi ng tuluyang "pagbigay" o hindi na gumalaw ang puso, kaya't humahantong sa kamatayan ng pasyente. Ang atake sa puso ay isa sa pinaka karaniwang nagdurulot ng kamatayan sa buong mundo.

## Mga sanggunian
Kategorya:Puso
Kategorya:Sakit
Kategorya:Sakit ng tao
Kinakailangang reserba

Ang **kinakailangang reserba** (o **panumbasan ng reserbang pera**) ay isang alituntunin ng isang bangko sentral na ginagamit ng karamihan, subalit hindi lahat, ng mga bangko sentral sa mundo.  Ang alituntunin na ito ay nagtatakda ng pinakmababang halaga ng mga reserba na kailangang itago ng isang bangkong pang-komersyo.  Pangkalahatang tinatakda ng bangko sentral ang pinakamababang reserba na hindi bababa sa isang partikular na bahagdan ng halaga ng pananagutan sa deposito ng bangko pang-komersyo sa kanilang mga parokyano.  Ang reserba ng bangko pang-komersyo ay karaniwang binubuo ng perang pagmamay-ari ng bangko na pisikal na nakaimbak sa kaha ng bangko, at ang halaga ng balanse ng bangko pang-komersyo sa *account* ng bangkong iyon sa bangko sentral 

Kaurian:Pananalapi
Singaw (sakit)

Ang **singaw** (*canker sore*) ay ang pagkakaroon ng sugat at paghapdi sa alinmang bahagi ng bibig tulad ng loob ng bibig, gilagid, likuran ng mga labi, at dila. Ang sugat na singaw ay mayroong bilog na hugis at bahagyang pailalim ang pagkabilog, at may puting kulay. Itinuturing ang pagkakaroon ng singaw bilang isang likas na kaganapan sapagkat kusa itong nawawala pagkalipas ng panahon at kapag ginawa ang tamang mga pamamaraan ng paglunas dito.

## Mga sanggunian
Kategorya:Sakit
Mabahong hininga

Ang **mabahong hininga** (Ingles: *bad breath*, literal na "masamang hininga"; katawagang medikal: *halitosis*) ay isang kalagayan o kondisyon ng pagkakaroon ng maamoy na hininga mula sa bibig at dila ng isang tao .

## Sanhi
Ang mabahong hininga ay dahil sa mikrobyo o bakteryang nasa ilalim ng dila o sa iba pang mga bahagi ng bibig, katulad ng mga puwang sa gitna ng mga ngipin. Ang mga mikrobyo o bakteryang ito ay lumilikha ng kimikal na may hindi kanais-nais na amoy. Maaari ring magkaroon ng ganitong mga uri ng mikrobyo o bakterya sa maruruming mga pustiso at maruruming mga *brace*. Nagiging malala ang katayuang ito kapag ang isang taong mayroon nang mabahong hininga ng mga pagkaing katulad ng bawang, sibuyas, karne, at isda, sapagkat ang ganitong mga pagkain ay mayroong mga tinatawag na "matatapang na amoy" o "amoy na malalakas". Nakapagpapalubha rin ng mabahong hininga ang bisyo ng pag-inom ng alak at paninigarilyo.

## Lunas
Kabilang sa mga lunas ng pagtanggal ng mabahong hininga ang tamang gawi ng pagsisipilyo, paggamit ng mga pangmumog ng bibig (mga *moutwash*), pagnguya ng *chewing gum* (literal na "gomang nangunguya"). Hinggil sa pagnguya ng *gum*, nakakatulong ito sa pag-alis ng mabahong hininga dahil sa nakapagpapadami ito ng laway na nagsisilbing panglinis ng bibig at pambawas ng mga bakterya.

## Pag-iwas
Bukod sa palagiang pagsisipilyo, nakakaiwas din sa pamamaho ng hininga ang palagiang pagdalaw sa dentista, ang paggamit ng *dental floss*, at iba pang epektibong paglilinis ng bibig, ngipin, dila at iba pang mga bahagi ng bibig. Nakakatulong din sa hindi pagkakaroon ng maamoy na hininga ang hindi paninigarilyo at ang hindi pagkonsumo ng mga pagkaing matatapang ang amoy.

## Mga sanggunian
Kategorya:Sakit
Taghiyawat

Ang **taghiyawat** na nakikilala rin bilang **akne**, ay isang uri ng  pamamaga ng balat na sanhi ng impeksiyon sa glandulang malangis.. Karaniwan itong parang mga pulang butlig o maiitim na mga tuldok sa mukha.

## Mga maling gawain kapag may taghiyawat
Ang taghiyawat ay hindi minumungkahing tirisin sapagkat nakapagdurulot lamang ito ng peklat at impeksiyon. Mas mainam ang paggamit ng mga produktong pampaganda, katulad ng pulbos, na may halong tubig (*water-based*) at hindi nakapagdurulot ng taghiyawat (nakikila bilang mga *non-acnegenic* at *non-comedogenic*). Mas mainam din ang pagbibilad sa araw dahil nakakairita sa balat ang labis na pagkabantad sa sikat ng araw, na magiging sanhi ng pagdami ng taghiyawat. Walang kinalaman ang paninigarilyo sa pagkakaroon ng taghiyawat, subalit ang paninigarilyo ay nakapagsasanhi ng panunuyo ng balat sa mukha.

## Mga sanggunian
Kategorya:Sakit
Kategorya:Dermatolohiya
Balisawsaw

Ang **balisawsaw** (Ingles: frequent urination, dysuria) ay ang maya't mayang pag-ihi na sanhi ng pagbabago ng antas ng tubig at ng mga electrolyte sa katawan, na karaniwang dahil sa kakulangan o pagbawas ng tubig dahil sa pagpapawis o init. Nawawala ang balisawsaw sa loob ng 1 hanggang 3 araw kapag nalunasan. Bakasakali ring magkaroon ng balisawsaw dahil sa pagsakop sa lagusan ng ihi na may kasangkot na pagkirot ng pantog at pag-iba ng kulay ng ihi.

## Lunas
Bagaman maaring magreseta ng panlunas sa balisawsaw, maaring malunasan ang sakit na ito sa pamamagitan lamang ng pag-inom ng maraming tubig at pag-iwas sa paglamon ng maaalat na pagkain.

## Mga sanggunian
## Mga pananda
Kategorya:Karamdaman
Chronos

Si **Chronos** (, "panahon," "oras," na mayroong din transliterasyon na nasa anyong **Khronos**; isina-Latin bilang *Chronus*) ay ang personipikasyon ng Oras sa pilosopiya bago ang pagsapit ng panahon ni Socrates at sumunod na panitikan.

Kinatha ng isipan si Chronos bilang isang diyos, na may anyong parang ahas, na may tatlong mga ulo—na ang isa ay ulo ng isang lalaking tao, ng isang toro, at ng isang leon. Siya at ang kaniyang konsorte (abay), na parang ahas din na si Ananke (pagka hindi maiiwasan), ay pinaluputan ang unang itlog na daigdig at hinati ito upang buuin ang may kaayusang sansinukob ng mundo, karagatan at kalangitan.

Si Chronos ay ikinalilito, o marahil may kamalayang nakikilala na dahil sa pagkakahalintulad ng pangalan, sa Titan na si Cronus noong sinaunang panahon, na ang pagkakakilala ay nagiging mas laganap noong panahon ng Renasimyento, na nagpalitaw sa talinghaga ng "Amang Oras" (Amang Panahon) na humahawak at gumagamit ng pang-aning karit.

Inilarawan siya sa mga mosaikong Greko-Romano bilang isang lalaking nagpapaikot ng Gulong ng Zodiac. Subalit, maaari ring ihambing o ipagkaiba si Chronos mula kay diyos na si Aion bilang Walang-Hanggang Panahon (tingnan ang aeon).

Karaniwang inilalarawan si Chronos bilang isang lalaking matanda, marunong, mayroong balbas na kulay abo at mahaba, katulad ni Amang Oras. Ang ilan sa pangkasalukuyang mga salitang Tagalog o Filipino na ang mga ugat na pang-etimolohiya ay *khronos" o "chronos* ay kinabibilangan ng kronolohiya, kronometro, kroniko, anakronismo, at kronikulo (kronikel).

## Mga kosmogoniyang pangmito
Sa kosmogoniyang Orpiko, ang hindi tumatandang si Chronos ay lumikha ng Aether at Chaos, at gumawa ng isang itlog na mapilak sa banal na Aether. Ito ang lumikha ng hermaproditikong diyos na si Phanes, na nagpanganak sa unang salinlahi ng mga diyos at siya ang tunay na manlilikha ng kosmos.

Inangkin ni Pherecydes ng Syros sa kaniyang nawalang *Heptamychos* (*ang pitong mga pusod" o "ang pitong mga dakong-loob"), noong humigit-kumulang sa ika-6 na daantaon BK, na mayroong tatlong mga prinsipyong pangwalang-hanggan: sina "Chronos*, *Zas* (Zeus) at *Chthonie* (ang *chthonic*). Ang semen ni Chronos ay inilagay sa mga "pusod" at lumikha ng unang salinlahi ng mga diyos.

## Mga sanggunian
Kategorya:Mga Griyegong diyos
Kategorya:Mga diyos ng panahon (oras) at kapalaran
Uterine fibroid

Ang ***myoma sa matris** o **uterine fibroid*** (tinatawag ding *myoma uteri*, *uterine leiomyoma*, *myoma*, *fibromyoma*, o *fibroleiomyoma*) ay isang uri ng myoma o mga bukul-bukol na lumilitaw sa matris ng babae (sinapupunan, bahay-bata), partikular na habang nasa panahon ng mga taon na maaaring silang magdalangtao. Sa kasalukuyan, ipinapalagay ng mga dalubhasa sa medisina na ang myoma sa matris ay maaaring dahil sa henetika at mga hormona. Bagaman hindi ito isang uri ng kanser at hindi rin nakamamatay na karamdaman, ang babaeng mayroon nito ay maaaaring makadama ng pananakit o pagkirot ng puson at pagbabago sa panahon ng pagdating ng regla; bagaman, sa kadalasan, walang mga sintomas na nararanasan ang babaeng mayroon nito. Nababawasan ang pagkakataon na magkaroon ng myoma sa matris kapag dati nang nakapagdalangtao ang isang babae. Nakapagpapababa rin ng tiyansa ng pagkakaroon ng myoma sa matris ang paggamit ng mga *pill* na tinatawag na *combined oral contraceptive pill* (COCP), mga pildoras na nakapagpipigil ng pagbubuntis o ng pag-aanak.

## Mga sanggunian
Kategorya:Sakit
Kategorya:Bukol
Lagundi (paglilinaw)

Ang **lagundi** ay tumutukoy sa dalawang sarihay ng halaman:
* *Vitex negundo* (dangla, five-leaved chaste tree)
* *Vitex trifolia* (lagunding-dagat, simpleleaf chastetree)

## Sanggunian
Mga mito ng paglikha ng Sinaunang Ehipto

Ang **Mga mito ng paglikha ng Sinaunang Ehipto** ang mga salaysay na Sinaunang Ehipsiyo paglikha ng mundo. Ang mga Tekstong Piramide na mga dekorasyon at mga kasulatan sa pader ng libingan na mula sa Lumang Kaharian ng Ehipto (2780 BCE – 2250 BCE) ay nagbibigay ng impormasyon tungkol sa mga mito ng paglikha sa Sinaunang Ehipto. Ang mitong ito ng Sinaunang Ehipto ang bumubuo rin ng pinakamaagang mga pagtitipong panrelihiyon sa buong mundo.

## Mga sanggunian
Kategorya:Mga mito ng paglikha
Sakit na Alzheimer

Ang **sakit na Alzheimer**, **sakit ni Alzheimer**, **karamdamang Alzheimer**, o **karamdaman ni Alzheimer** (Ingles: ''Alzheimer's disease'') ay isang uri ng shotgun na nagsasanhi ng ganitong mga katangian sa pasyente: pagiging malilimutin, pagkalito, pagbabago sa ugali, at kung malala na ay kinakakakitaan ng kawalan ng kontrol sa galaw ng katawan. Karaniwan ang pagkakaroon ng sakit na Alzheimer sa mga taong mayroon nang edad, kaya't itinutumbas ito kung minsan sa kalagayan ng mga taong ulyanin na. Subalit ang pagiging ulyanin ay hindi palaging dahil sa isang karamdaman na katulad ng sakit na Alzheimer, sapagkat maaaring maging bahagi ng proseso ng pagtanda ang pagkaulyanin o dahil sa atakeng serebral (ang *stroke* sa Ingles), na nakapagsasanhi ng demensiyang baskular. Ang sakit na Alzheimer ay hindi pa ganap na nauugnay sa pagkakamana o sa lahi ng isang tao.

## Mga sanggunian 
Kategorya:Sakit